open-index/open-wikipedia-markdown huggingface dataset:
14. serierunde i 2. divisjon avdeling 3 2008

**14. serierunde i 2. divisjon avdeling 3 2008** startet 1. august og endte med to kamper den 4. august 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Ĥ

**Ĥ** og **ĥ** (H med cirkumfleks) er den ellevte bokstaven i esperantos alfabet. Den har lydverdien /x/, altså den samme som «*ch*» har i Bach. Den er den minst brukte av esperantos fem «spesialkonsonanter». I begynnelsen ble *ĥ* ofte brukt til å representere «*ch*» fra greske lånord, men ettersom denne lyden er blitt til /k/ i de fleste europeiske språk, ble *ĥ* fjernet fra mange lånord med gresk opphav til fordel for *k*. Denne endringen var stort sett fullført før Første verdenskrig. *Ĥ* brukes fortsatt i en del lånord som ikke er av gresk opphav, samt i en del greske lånord, der dette ordet er i et minimalt par med et annet, og det er kun *ĥ*-en som skiller dem fra hverandre fonetisk. For eksempel *ĥoro* (kor) og *koro* (hjerte).

Se også:
*Ĉ
*Ĝ
*Ĵ
*Ŝ
*Ŭ
Piazza al Serchio

**Piazza al Serchio** er en kommune i provinsen Lucca i den italienske regionen Toscana, med 2&nbsp;515 innbyggere (2004).

Frem til det 19. århundre het stedet *Pieve di Castelvecchio*, etter en delvis bevart festning, som i middelalderen beskyttet passene i retning nord og vest.

Nabokommunene er Camporgiano, Sillano Giuncugnano, Minucciano og San Romano in Garfagnana.

## Frazioni

Piazza al Serchio består av flere små husklynger i den øvre delen av Serchiodalen.

Kommunen omfatter følgende *[[frazione|frazioni]]*:

Borsigliana/Vergnano, Cogna, Colognola, Gragnana, Livignano, Petrognano, Petrognola, Nicciano/Cortia,  Sant'anastasio, San Donnino og San Michele.

## Referanser


## Eksterne lenker
*
Pietrasanta

**Pietrasanta** er en småby og kommune i provinsen Lucca i den italienske regionen Toscana. Bydelen *Marina di Pietrasanta* er et kjent badested. Pietrasanta ligger ca. 30 km. nord for Pisa, ved foten av De apuanske alper.

Nabokommunene er Camaiore, Forte dei Marmi, Montignoso, Seravezza og Stazzema.

## Frazioni

Kommunen omfatter følgende *[[frazione|frazioni]]*:

Capezzano Monte, Capriglia, Strettoia (Montiscendi), Traversagna (Pollino), Vecchiuccio, Vallecchia, Solaio, Vitoio, Castello, Valdicastello, Crociale (Ponte Rosso), Africa (Pisanica), Macelli, Osterietta und Marina di Pietrasanta (Fiumetto, Tonfano, Motrone, Focette). 

## Historie

Pietrasanta har hatt bosetning siden romertiden; det vitner murrester fra denne perioden om. 1255 regnes som året for bygrunnleggelsen. I middelalderen lå Pietrasanta vekselvis under bystatene Genova, Lucca og Firenze. I det 17. og 18. århundre opplevde byen nedgangstider, bl.a. forårsaket av malaria.

Leopold II, storhertug av Toscana og erkehertug av Østerrike, fremmet i det 19. århundre en utbygging og grunnla skoler for stenhugging, som la grunnlaget for at marmor ble en viktig næringsvei.

## Referanser


## Eksterne lenker
*
Leonardo Ferreira da Silva

**Leonardo Ferreira da Silva** (født 1980) er en brasiliansk fotballspiller som for øyeblikket er klubbløs etter å ha blitt løsnet fra kontrakten med den kinesiske toppklubben South China AA. Han har tidligere spilt for Hamarkameratene, hvor han var på lån fra østerrikske SC Rheindorf Altach. Han ble en av toppskårerne i den øverste østerrikske ligaen i 2006/2007–sesongen.

## Biografi
Ferreira da Silva regnes som en hurtig og målfarlig bakromsspiller. Han har tidligere spilt for GKS Katowice, Al-Shabab, Brasiliense, Corinthians Alagoano, Jaciara, og har vært på prøvespill i Helsingborgs IF og FSV Frankfurt.

### Hamarkameratene
Ferreira da Silva skrev under på en låneavtale med Ham–Kam den 4. august 2008 som varte ut sesongen, med opsjon på kjøp ved sesongslutt

Han kom i fokus under den 18. serierunden i Tippeligaen i 2008, da han skallet ned Fredrikstads Abgar Barsom. Leonardo mente det var et uhell fordi han ble dyttet i ryggen av FFK-forsvarer, men fikk likevel to kampers karantene. Sanksjonsutvalget var «i tvil om da Silva bevisst forsøker å skalle motspilleren», men «finner det imidlertid bevist at da Silva har opptrådt uaktsomt når det gjelder det beskrevne forhold.» Etter at HamKam rykket ned og valgte å ikke benytte seg av kjøpsklausulen dro da Silva tilbake til Rheindorf Altach. 

## Referanser


## Eksterne lenker
* 
* NIFS.no – Spillerprofilen til Leonardo da Silva
* Laola1.at – Spillerprofilen til Leonardo da Silva
Meiosis

Innen retorikken er **meiosis** en eufemistisk trope som refererer til et fenomen ved å bruke et uttrykk som underdriver en egenskap ved fenomenet, vanligvis i forskjønnende retning, og ofte ved hjelp av et innslag av ironi.

## Eksempler
* Flygeren oppdaget at begge motorene var i brann. «Vi har et lite problem,» sa han.
* Om et avhogd bein: «Det er bare et kjøttsår!».

## Se også
*Retorikk
*Trope
*Eufemisme
*Litotes
*Paradiastole
## Referanser
4-toppersturen

**4-toppersturen** er en turmarsj over de fire viktigste fjelltoppene rundt tettstedet Melbu på Hadseløya i Vesterålen, og som leder fram til **4-toppers-merket**. Turmarsjen arrangeres av Hadsel Folkedanslag og er en av aktivitetene under Sommer-Melbu, en årlig festival og seminarrekke arrangert på stedet hvert år. Under Sommer-Melbu deltar profilerte deltakere hvert år på en mini-versjon av turen ved å besøke en av fjelltoppene – Haugnyken.

Turen har tradisjonelt gått over fjelltoppene
*Haugnyken (262 moh.)
*Motinden (625 moh.)
*Husbykollen (513 moh.)
*Storheia (504 moh.)

Tidligere deltakere i mini-turen til Haugnyken omfatter blant annet Thorvald Stoltenberg og Winnie Mandela.

## Kilder
* Om Melbu, Sommer-Melbu og 4-toppers hos tripmakr.no
Rolf Bae

**Rolf Bae** (født 9. januar 1975 i Sandnes, død 1. august 2008 på K2) var en norsk fjellklatrer og polfarer. Han omkom i en klatreulykke på fjellet K2 i Karakorum, Pakistan. Bae var en erfaren klatrer, og bare to måneder før ulykken på K2 hadde han deltatt på ekspedisjonen som gjennomførte første repetisjon av Norskeruta på Great Trango Tower, også det i Karakoram. 

I 2001 krysset han Antarktis sammen med kompanjongen Eirik Sønneland, det var da verdens lengste skiekspedisjon. Rekorden ble slått av Rune Gjeldnes i 2006.

27. desember 2005 nådde han Sydpolen etter å ha gått på ski fra iskanten, og 24. april 2006 nådde han Nordpolen uten etterforsyninger. Begge ekspedisjonene gjorde han sammen med Cecilie Skog, som han senere giftet seg med.

I 2008 nådde han toppen på Great Trango Tower sammen med Stein-Ivar Gravdal, Bjarte Bø og Sigurd Felde. De var den andre ekspedisjonen som klarte å nå toppen av det 6&nbsp;286 meter høye fjellet via den såkalte «Norskeruta». De brukte 27 dager på turen opp og 3 dager på nedturen.

## Referanser


## Eksterne lenker
*  Nettsted om kryssingen av Antarktis i 2001
Ş

**Ş** (S med cedille) er en bokstav i det tyrkiske alfabetet, og i andre tyrkiske språk, og brukes til å representere lydverdien /ʃ/. 

Bokstaven *ş* har noen ganger blitt, feilmessig, brukt til å representere den rumenske bokstaven ș (*s* med komma)

## Eksterne lenker
*
Ingolf Karinen

**Ingolf Karinen** (født 8. desember 1952) er en norsk skuespiller.

Som ansatt i Riksteatret har han spilt både i stykker av  William Shakespeare og i barneforestillinger som *[[Karius og Baktus]]*. Ingolf Karinen er likevel kanskje mest kjent i rollen som «Pelle Pirat» i familieforestillingene om sjørøveren Kaptein Sabeltann, da han hadde  rollen hver eneste sommer fra 1990 til og med 2009, og som «Kjell» i *[[Kjell Pell Pottitskrell]]*. Karinen har også hatt mindre roller i norske filmer og TV-serier, blant annet i *[[Karl & Co]].* og *[[Mot i brøstet]]* der han spilte butikkbestyreren «Ivar», også kjent som «Skinke-Hitler», som var sjefen til «Nils» på «Super'n».

## Diskografi
* Kaptein Sabeltann: *[[Kaptein Sabeltann og hemmeligheten i Kjuttaviga|Kaptein Sabeltann og skatten i Kjuttaviga]]* (1992)
* Terje Formoe: *[[Vår dyreverden]]* (1993)
* Terje Formoe: *[[Kjell Pell Pottitskrell (lydbok)|Kjell Pell Pottitskrell]]* (1993)
* Kaptein Sabeltann: *[[Kaptein Sabeltann og hemmeligheten i Kjuttaviga]]* (1994)
* Grappa: *[[Teskjekjerringa på camping]]* (1994)
* Kaptein Sabeltann: *Vi seiler vår egen sjø* (1995)
* Terje Formoe: *[[Ville venner og Sabeltenner]]* (1995)
* Kaptein Sabeltann: *[[Kaptein Sabeltann og jakten på den magiske diamant (lydbok)|Kaptein Sabeltann og jakten på den magiske diamant]]* (1996)
* Barneselskapet: *[[Teskjekjerringa på camping]]* (1997)
* Kaptein Sabeltann: *[[Kaptein Sabeltanns verden (album)|Kaptein Sabeltanns verden]]* (1998)
* Kaptein Sabeltann: *[[Kaptein Sabeltann og den forheksede øya (album)|Kaptein Sabeltann og den forheksede øya]]* (1999)
* Kaptein Sabeltann: *[[Kaptein Sabeltann og den forheksede øya (lydbok)|Kaptein Sabeltann og den forheksede øya]]* (2000)
* Kaptein Sabeltann: *[[Kaptein Sabeltann og jakten på den magiske diamant (album fra 2002)|Kaptein Sabeltann og jakten på den magiske diamant]]* (2002)
* Kaptein Sabeltann: *[[Kaptein Sabeltann (album)|Kaptein Sabeltann]]* (2003)
* Terje Formoe: *[[Hiv o'hoi! : Kaptein Sabeltanns favoritter]]* (2006)
* Kaptein Sabeltann: *[[Kaptein Sabeltann og den forheksede øya (lydbok fra 2009)|Kaptein Sabeltann og den forheksede øya]]* (2000)
* Kaptein Sabeltann: *[[Kaptein Sabeltann skattekiste &ndash; Jubileumsboks]]* (2009)
* Kaptein Sabeltann: *[[Kaptein Sabeltann og Grusomme Gabriels skatt (album)|Kaptein Sabeltann og Grusomme Gabriels skatt]]* (2010)
* Kaptein Sabeltann: *[[Kaptein Sabeltann: 25 år på tokt]]* (2014)
* Kaptein Sabeltann: *[[Kaptein Sabeltann enda mer gull]]* (2014)

## Referanser


## Eksterne lenker
* Intervju i ''Fædrelandsvennen'' juli 2008
* Filmografi
*
Den tropiske stormen Edouard

Den **tropiske stormen Edouard** var den tredje tropiske stormen og den femte navngitte stormen i Den atlantiske orkansesongen 2008.

## Stormhistorie
Et lavtrykksområde ble dannet i den nordøstre delen av Mexicogulfen tidlig i august.
 Gunstige forhold førte til at systemet kunne utvikle seg til en tropisk depresjon. Den tropiske depresjonen nummer 5 ble dannet den 3. august, men økte i styrke samme dag og ble navngitt Den tropiske stormen Edouard.

Edouard økte i styrke kommende dag til vinder på 95 km/t. Tidlig 5. august dro Edouard inn over land i den sørlige delen av Jefferson County med vinder på omkring 100 km/t. Senere samme dag ble stormen nedgradert til en tropisk depresjon. Den beveget seg da innover mot sentrale Texas mens den fortsatte å svekkes. 7. august løste Edouard seg opp til et ordinært lavtrykk.

## Referanser


## Eksterne lenker
*
Digory Kirke

**Digory Kirke** er en litterær figur i Narniabøkene av C.S. Lewis. Han opptrer i tre av de syv bøkene; *[[Løven, heksa og klesskapet]]*, *[[Drømmen om Narnia]]* og *[[Den siste striden]]*.

## I de tre bøkene
I *[[Drømmen om Narnia]]*, der handlingen finner sted i 1900, er han en 12 år gammel gutt som sammen med nabojenta Polly Plummer blir vitne til Narnias skapelse. Onkelen til Digory har funnet en vei til en annen verden. Ved hjelp av to ringer, kan Digory og Polly reise til Narnia – den ene fører dem fram og den andre tilbake. Polly og Digory kommer til en annen verden, der alt er nedstøvet. De ser et slott som de går inn i, og etter å ha sett seg litt rundt kommer de inn i et ballrom med mange dukker. Midt i rommet er det en bjelle, med en advarsel på. Digory klarer ikke å motstå fristelsen til å slå på bjellen, noe som gjør at dronningen Jadis våkner til live. Hun følger etter dem tilbake til England, og oppfører seg rart og krangler med politimenn og drosjeførere osv. Da tar de på seg ringene, for å til ny dra til Narnia, og med seg får de dronningen Jadis, en hest, drosjesjåføren, onkelen til Digory og lyktestolpen som er kjent fra *Løven, heksa og klesskapet*. De hopper i et vann og kommer til et sted der alt er helt mørkt.

I boken *[[Løven, heksa og klesskapet]]*, der handlingen finner sted i 1940, er han en ugift professor som er vert for de fire Pevensie-barna som blir evakuert fra London. Det er i hans hus at klesskapet står, og det er ham Peter og Susan snakker med etter at Lucy og Edmund har fortalt at de har besøkt landet Narnia.

I boken *[[Den siste striden]]* er han den vise og verdige *Lord Digory*.

## Forlegg
Digory er dels modellert over Lewis' eget liv, dels basert på Lewis' lærer W.D. Kirkpatrick og dels på idealet om en Platonlignende filosof.

## På film
Den voksne Digory i *Løven, heksa og klesskapet* har blitt fremstilt på film av Jack Woolgar (1967), Michael Aldridge (1988) og Jim Broadbent (2005). 
## Referanser
De tre føydalherrenes opprør

**De tre føydalherrenes opprør** () var et anti-mandsjuisk opprør under det tidlige Qing-dynastiet i Kina. De tre føydalherrene var tre tidligere Míng-generaler (Shang Zhixin var egentlig Shang Kexis sønn) som hadde hjulpet mandsjuene inn i Kina i 1644, mandsjuinvasjonens siste år, og hadde dermed blitt adlet til føydalherrer og gjort til guvernører over store områder i Sør-Kina. Dette opprøret kom mens mandsjuene fortsatt innredet seg etter sin erobring av (mesteparten av) Kina i 1644, og var den siste alvorlige trusselen mot mandsjuenes imperium inntil de store opprørene i det 19. århundre. Opprøret var etterfulgt av flere år med borgerkrig som strekte seg til store deler av Kina. 

## De tre føydalherrene
**De tre føydalherrene** var:
*Wu Sangui som slapp mandsjuene gjennom Den kinesiske mur og hjalp til å slå ned Li Zichengs opprør. Wu ble gjort til guvernør over Yunnan og Guizhou. 
*Shang Zhixin, sønnen til Shang Kexi som ble gjort til guvernør over Guandong.
*Geng Jingzhong, guvernør over Fujian

## Litteratur
* David Andrew Graff; Robin Higham (2012). A Military History of China. University Press of Kentucky. pp. 120–. ISBN 0-8131-3584-2.

## Se også
*Qing-dynastiet
*Kangxi-keiseren
Arbeiderstadionet

**Arbeiderstadionet** (kinesisk: 工人体育场, pinyin: *Gōngrén Tǐyùcháng*) er et stadion i bydistriktet Chaoyang i Beijing i Folkerepublikken Kina. 

Det benyttes for det meste til fotballkamper og er hjemmebane for Beijing Guoan FC.

Stadionet ble bygd i 1959 og ble innordnet som ett av de ti store bygninger i Kina fra det året.  

Arbeiderstadionet ble renovert i 2004. I henblikk på Sommer-OL 2008 ble stadionet ytterligere utbygd til en kapasitet på  tilskuere.

Det er det største og nå mest moderne stadion i hele Kina.

Det omliggende nabolaget har tatt sitt navn fra stadionet: *Gongren Tiyuchang*, eller *Workers Stadium*.

## Eksterne lenker
* 
* Olympic Venue Distribution overlay on Google Maps
Kaptein Sabeltann: Favorittsanger

***Kaptein Sabeltann: Favorittsanger*** er en norsk barnefilmutgivelse som ble lansert på VHS i 2001 av SF Norge.

Videokassetten inneholder sju musikkvideoer om Terje Formoes sjørøverfigur Kaptein Sabeltann. Videosamlinga ble aldri gitt ut på DVD, man bestemte isteden at alle musikkvideoene skulle komme som ekstramateriale på DVD-en til *[[Kaptein Sabeltann og den forheksede øya]]*. Musikkvideoene er tatt fra *[[Kaptein Sabeltann og den forheksede øya]]* og *[[Kaptein Sabeltann og jakten på den magiske diamant]]*.

## Musikkvideoer

## Eksterne lenker
*
Mastrups gate (Oslo)

**Mastrups gate** (2-8, 5-13) er en gate på Torshov i Oslo som går fra Torshovgata til Krebs' gate. Den ble oppkalt etter rådmann Ludvig Adolf Mastrup (1813&ndash;1905) i 1914. Mastrup hadde en løkkeeiendom i nærheten, omtrent der hvor Torshovteatret ligger i dag.

Der hvor gaten krysset Hegermanns gate, ligger Hegermanns plass med den kjente «Oksefontenen» i bronse, utført av Asbjørg Borgfelt og avduket i 1929.

## Referanser


## Litteratur
* Oslo byleksikon: Mastrups gate
Charles I. Plosser

**Charles Irving Plosser** (1948–2025) var en amerikansk samfunnsøkonom. Han var president i Federal Reserve Bank of Philadelphia, og er kjent for sitt arbeid med realkonjunkturteori.

Før han gikk inn i *[[the Fed]]* var Plosser dekanus ved William E. Simon Graduate School of Business Administration ved University of Rochester, der han var professor i samfunnsøkonomi.

Plosser tok en bachelorgrad fra Vanderbilt University i 1970, og senere doktorgrad og MBA fra University of Chicago.

## Eksterne lenker
* Biografi hos Federal Reserve Bank of Philadelphia 
* Biografi hos Federal Reserve System 
* Hjemmeside ved Rochester
Takeda-klanen

**Takeda-klanen** var en berømt daimyō-familie i Japan over Kai-provinsen i heinan- og sengoku-periodene. Takedaene var etterkommere av Seiwa-keiseren, og en del av Minamoto-klanen. Takeda-klanen er særlig berømt for Takeda Shingen.
Federal Reserve Bank of Philadelphia

**Federal Reserve Bank of Philadelphia** er en av sentral&shy;bankene i det amerikanske sentralbank&shy;systemet Federal Reserve. Banken holder til i Philadelphia i Pennsylvania, og dekker den østre delen av Pennsylvania, søndre del av New Jersey og hele Delaware. Bankens president er Charles I. Plosser.

Federal Reserve Bank of Philadelphia publiserer rapporten *Survey of Professional Forecasters* kvartalsvis. Denne rapporten regnes som en viktig kilde til landets forventede økonomiske utvikling.

## Eksterne lenker
* Federal Reserve Bank of Philadelphias nettsider
* Kart over området banken dekker
DualShock

**DualShock** (også skrevet **DUALSHOCK** eller **Dual Shock**) er Sonys navn for PlayStation-kontrollere med vibreringsfunksjon.

## Versjonene
DualShock er kommet i fire versjoner, en for hver av PlaySation stasjonære konsollgenerasjoner.

### PlayStation

DualShock-kontrolleren som kom med den første generasjonen med PlayStation kontrollere inneholdt to motorer som sørget for vibreringen. En liten motor som ga vibrering lik den i en mobiltelefon og en kraftigere en.

### PlayStation 2

DualShock kontrolleren til PlayStation 2 var ganske lik forgjengeren. Den var blitt mer strømlinjeformet og gjort lettere uten at dette hadde nevneverdige endringer på den karakteristiske kontrolleren til PlayStation-serien.

### PlayStation 3

DualShock til PlayStation 3 ble annonsert ved Tokyo Game Show i 2007. Denne kontrolleren tok over for PS3s SixAxis kontroller som sakte, men sikkert vil gå ut av produksjon i løpet av 2008.

### PlayStation 4

DualShock-kontrolleren til PlayStation 4 ble omdesignet mer drastisk enn de forrige ble. Den inkluderer en touch-plate foran som kan brukes til å navigere seg gjennom spillkonsollens menyer. Den har også en høyttaler. Kontrolleren har bevegelsesdeteksjon, forbedret vibrasjon og har støtte for Microsoft Windows. Kontrolleren drives av et oppladbart batteri. Batteriet er ikke flyttbart. I september 2016 annonserte Sony DualShock 4 V2 som er en forbedret versjon av den vanlige DualShock 4.

## Referanser

## Eksterne lenker
*
Friidrett under Sommer-OL 2004 – 1500 meter menn

**1 500 meter menn** ved Sommer-OL 2004 ble gjennomført ved Athens olympiske stadion mellom 20. og 24. august.

## Medaljører

## Resultater
Fra de tre forsøksheaten gikk de fem fremste i hvert heat samt de ni beste tidene videre til semifinalene.
Fra de to semifinalend gikk de fem fremste fra hvert heat samt de to beste tidene til finalen.

Alle tider vises i minutter och sekunder.
**Q** automatiskt kvalifisert.
**q** de beste tidene son ikke er aautomatisk kvalifisert.
DNS startet ikke.
DNF kom ikke i mål.
OR markerer olympisk rekord.
NR markerer nasjonsrekord.
PB markerer personlig rekord.
SB markerer sesongbeste.
DSQ markerer diskvalifisert eller uteslutet.

### Kvalifisering
#### Heat 1

#### Heat 2

#### Heat 3

### Semifinaler
#### Semifinale 1

#### Semifinale 2

### Finale

## Rekorder
### Verldensrekord
*Hicham El Guerrouj, Marokko – 3.26,00 – 14. juli 1998 – Roma, Italia
### Olympisk rekord
*Noah Ngenyi, Kenya – 3.32,07 – 29. september 2000 – Sydney, Australia

## Referanser


## Eksterne lenker
* Resultater  på sports-reference.com
Belgias Grand Prix 2005

**Belgias Grand Prix 2005** var et Formel 1-løp arrangert 9. september – 11. september 2005 på Circuit de Spa-Francorchamps i Belgia. Det var det sekstende løpet i Formel 1-sesongen 2005.

## Klassifisering
### Kvalifisering

### Løpet

## Eksterne lenker
*
Porco Rosso

***Porco Rosso***, på japansk 紅の豚 (Kurenai no Buta, det vil si «Den røde gris»), er en helaftens, japansk tegnefilm fra 1992. *Porco Rosso* er den sjette anime-filmen av regissøren og tegneserieskaperen Hayao Miyazaki for Studio Ghibli, et tegnefilmselskap han etablerte i 1985.

## Handling
*Porco Rosso* er en fantasifull historie om en italiensk flyverhelt fra første verdenskrig som etter krigen lever som dusørjeger i kamp mot «luftpirater» i Adriaterhavet. Helten, som er blitt omskapt slik at han har grisehode, het tidligere Marco Pagot, men kalles nå bare *Porco Rosso*, det vil si «rød gris» på italiensk. Filmen er fritt basert på Miyazakis manga-tegneserie *[[Hikōtei Jidai]]* og inneholder en blanding av eventyr og realisme med morsomme figurer, lange flysekvenser, barnslig komikk og voksne referanser.

## Produksjon

Tegningene er i tradisjonell animestil med stereotype ansikter, sterke farger og detaljerte motiver. Selve animasjonen er utført som celleanimasjon der  bevegelige elementer i bildene har klare konturer og fargeflater, mens bakgrunnene er malt i en mykere stil.

## Mottakelse
*Porco Rosso* ble satt opp på kinoer i Norge i 2008 som barnefilm med 7 års aldersgrense og norsk dubbing. Filmen fikk god mottakelse i norske medier på grunn av originalitet og forseggjort animasjonshåndverk, men ble også kritisert for ujevnt manus.

## Skuespiller
Filmen ble først dubbet til norsk i 1995 og vist på TV1000 under tittelen *På flyvende oppdrag.* I denne versjon medvirker Astrid Hellesen, Hallvard Lydvo, Mari Maurstad, Ivar Nørve og Trond Teigen.

2007 ble filmen dubbet på nytt for kinovisning og dvd.

## Referanser


## Eksterne lenker
* 
* 
* Omtale på filmweb.no
Georg Reichwein

**Georg Rechwein** er navnet til flere personer:

* Georg Reichwein (1593–1667), var blant annet kommandant på Akershus festning
* Georg Reichwein (1630–1710), var blant annet den første kommandanten på Kongsvinger festning, sønn av forannevnte
Eresfjorden

**Eresfjorden** er en fjordarm av Langfjorden og Romsdalsfjorden i Nesset kommune i Romsdal. Fjorden strekker seg 10 kilometer sørøstover til Eresfjord i bunnen av fjorden. Fjorden har innløp mellom Kleibjørkneset i sørvest og Bukta i nordøst.

Bygda Bogge ligger på østsiden av fjorden, litt sør for Bukta. Riksvei 660 går langs østsida av fjorden. Vestsida av fjorden er ikke utbygd og her finnes bare isolerte gårder. Vestsiden er også høy og forholdsvis bratt med fjelltopper opp til like over 1000 meter over havet.

## Referanser
Brødrene Dardenne

**Brødrene Dardenne**, *Jean-Pierre* (født 1951) og *Luc* (født 1954) er to belgiske filmregissører. Brødreparet arbeider sammen på alle sine filmer og er regnet som de mest fremgangsrike regissørene Belgia har sett, blant annet på grunn av at de har vunnet to gullpalmer i Cannes.

Den første filmen, *[[Je pense a vous]]*, kom i 1992. Gjennombruddet kom 1996 med *[[Løftet]]*. Allerede her så man den sosialrealistiske tematikken som passer i Vallonias grå og slitne byer. I 1999 kom *[[Rosetta (film)|Rosetta]]*, som vant Gullpalmen under filmfestivalen i Cannes samme år. Filmen handler om en tenåring som skaffer seg en jobb for å tjene penger nok til å flytte fra sin alkoholiserte mor, og førte til en ny lov i Belgia som krevde at tenåringer fikk minstelønn.

Senere kom flere filmer i samme stil: *[[Sønnen]]* fra 2002 og *[[Barnet (film)|Barnet]]* fra 2005. Den siste vant også Gullpalmen.

## Filmografi som regissører
* 1987 : *Falsch*
* 1992 : *Je pense à vous*
* 1996 : *Løftet*
* 1999 : *Rosetta*
* 2002 : *Sønnen*
* 2005 : *[[Barnet (film)|Barnet]]*
* 2008 : *Lornas stillhet*
* 2011 : *Gutten med sykkelen*
* 2014 : *To dager, én natt*
* 2016 : *Kvinne, ukjent*
* 2019 : *Le Jeune Ahmed*
* 2022 : *Tori et Lokita*

## Referanser


## Eksterne lenker
* 
* 
*
Qinchengfengselet

**Qinchengfengselet** (kinesisk: 秦城监狱, pinyin: *Qínchéng​​ Jiān​yù​*) er et høysikkerhetsfengsel som ligger i distriktet Changping nordvest for Kinas hovedstad Beijing. Det ble bygd med assistanse fra Sovjetunionen i 1958 og tilhører Ministeriet for offentlig sikkerhet. 

Som fanger fikk fengselet kjente skikkelser som Jiang Qing, Bao Tong og Dai Qing. Også tibetanske skikkelser som den tiende Panchen Lama og Phuntsok Wangyal satt fengslet her. Kommunistledere som ble arresterte under kulturrevolusjonen kom til Qinchengfengselet, inkludert Bo Yibo, Peng Zhen og Sidney Rittenberg. 

Det var her de viktigste fanger fra demokratibevegelsen av 1989 havnet.  En av dem var Bao Tong, den høyestrangerende kommunistiske politiker som ble fengslet etter massakeren som fikk slutt på demonstrasjonene. 

## Litteratur
* Michael Schoenhals: «The Central Case Examination Group, 1966-79», i *[[China Quarterly]]*, n. 145 (1996), s. 87-111.
Zhucheng

**Zhucheng** (kinesisk: 诸城; pinyin: *Zhūchéng*) er et bydistrikt i byprefekturet Weifang i provinsen Shandong i Folkerepublikken Kina. Befolkningen i 1999 var på .

Mao Zedongs fjerde hustru Jiang Qing ble født i Zhucheng. Også Kang Sheng (1898-1975), fryktet sjef dor den kinesiske sikkerhetstjeneste, kom herfra.

## Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

## Administrative enheter
**Storkommuner**: Lübiao (吕标), Zhigou (枳沟), Wanjiazhuang (万家庄), Qiankou (箭口), Jiayue (贾悦), Mengtuan (孟疃), Mazhuang (马庄), Shiqiaozi (石桥子), Chenggezhuang (程戈庄), Jiutai (九台), Xiangzhou (相州), Guojiatun (郭家屯), Baichihe (百尺河), Changcheng (昌城), Xinxing (辛兴), Zhujie (朱解), Wadian (瓦店，已经并入林家村镇，现在为瓦店社区), Linjiacun (林家村), Huanghua (皇华), Haogezhuang (郝戈庄). 

**Kommuner**: Wujialou (吴家楼), Taoyuan (桃园), Shihetou (石河头), Shimen (石门), Taolin (桃林), Shandongtou (山东头)

## Økonomi
Området har et sterkt utviklet jordbruk med tilhørende foredlingsindustri.

En stor betydning for byen er *Zhucheng industripark*, en økonomisk utviklingssone approbert av Shandongs provinsregjering i 1992. Den har et areal på 25 kvadratkilometer.

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Dinosaurer
Zhucheng har vært betraktet som viktig funnsted for dinosaurfossiler siden 1960-årene. Vestens største  hadrosauridfossil ble funnet i 1980-årene og er utstilt på Zhuchengs dinosaurmuseum. Arkeologer og paleontologer har funnet over 50 metriske tonn fossiler siden 1960. Dette har også tiltrukket seg fossilsmuglere. 

Den 31. desember 2008 opplyste paleontologer at de siden mars 2008 har gjort nye enorme funn rundt Zhucheng, og gravd frem hele 7.600 dinosaurfossiler, mange av dem svært store. De siste feltene i området er i subdistriktene Longdu og Shunwang og i landkommunene Jiayue og Zhigou.

## Referanser


## Eksterne lenker
* ''Big dinosaur fossils find in China'', Press Trust of India, December 31, 2008
Andrei Tivontchik

**Andrei Tivontchik** (belarusisk: Андрэй Цівончык, født 13. juli 1970 i Gorkij) er en tidligere stavhopper fra Tyskland, som vant olympisk bronsemedalje i OL 1996 i Atlanta.

Tivontchik vokste opp i Sovjetunionen og ble belarusisk borger etter Sovjetunionens fall. I 1993 flyttet han til Tyskland og ble tysk statsborger. Før EM i 1994 ble han tilknyttet landslaget. Tivontchik kunne ikke delta i OL 2000 i Sydney og han la opp i 2001. Hans personlige rekord på 5,95 fra 1996, plasserer ham på andreplass blant tyske stavhoppere etter Tim Lobinger. Etter å ha jobbet en stund som trener for Qatar sitt landslag i stavhopp, flyttet han tilbake til Tyskland i 2004, hvor han har jobbet som trener.

## Referanser


## Eksterne lenker
*
Kjell Johannesen

**Kjell Kunhardt Johannesen** (født 11. mars 1984) var en norsk målvakt for Sandefjord Fotball. Han ble innleid fra Sandar IL ut sesongen 2008,og returnerte deretter til Sandar IL. Før han han ble SF-spiller, jobbet han som snekker og spilte på Sandar fast.

## Referanser


## Eksterne lenker
*
Alina Astafei

**Alina Astafei** (kjent før 1995 som **Galina Astafei**; født 7. juni 1969 i București) er en tysk og tidligere rumensk friidrettsutøver. I 1990-årene var hun blant verdens beste høydehoppere.

Hennes beste resultat er sølvmedaljen fra Sommer-OL 1992 i Barcelona hvor hun hoppet over 2 meter. Hun representerte Romania under disse lekene. Første gang hun passerte 2 meter var i 1988. Hennes personlige rekord utendørs er på 2,01 m fra 1995, mens innendørs er den på 2,04 m.

Den 9. januar 1995 forlot hun det rumenske friidrettsforbundet og siden 1. mars 1995 har hun vært tysk statsborger. Astafei representerte USC Mainz fra 1995 til 1997 og MTG 1899 Mannheim (fra 1998; trener: Dan Vladescu). Som aktiv var hun 1,81 høy og veide 59 kg.

Ved EM i friidrett innendørs 1998 i Valencia, Spania, tok hun sølv og ved EM i friidrett 1998 i Budapest, Ungarn, bronse.

## Referanser

## Eksterne lenker
*
Taiping

:*For å lese om det kinesiske bondeopprøret 1851-1864, se [[Taipingopprøret]]*

**Taiping** er en by i delstaten Perak i Malaysia. Byen ligger ved foten av fjellet Bukit Maxwell som stiger cirka 1036 meter over havet. Byen hadde 183 200 innbyggere i 1991. Næringslivet består for det meste av utvinning og eksport av tinn.
Georg Reichwein (1630–1710)

**Georg Reichwein** (født 1630, død 1710) var sønn av Georg Reichwein (1593) og faren til Lorentz Reichwein. Georgs helbror Henrik Reichwein (+ 1657) ble i 1656 i Christiania gift med Anna Povelsdatter Thrane (Trane). 

Reichwein ble utnevnt til kaptein i 1658 og sjef for Sør-Gudbrandsdalske kompani, major i 1675 og oberstløytnant i 1682. Etter utbyggingen av Kongsvinger festning, ble han dennes første kommandant i 1683. Her ble han til 1689 da han ble utnevnt til oberst.

Som høy militær, og etter at faren ble adlet i 1655, var Reichwein en betydelig person i Lillehammer/Fåberg-distriktet, hvor han bodde og hadde en rekke gårder, blant andre Jørstad på Fåberg, Hammer, Sorgendal og Vingnes ved Lillehammer. Han var første gang gift med Lisbet Ottesdatter Gyldenaar. Fra 1695 bodde han på Vingnes, hvor han giftet seg med sin andre hustru Catharina Sverdrup. Han er kjent for å ha gitt generøse gaver til kirkene i området, blant annet Fattigblokken til Fåberg kirke og altertavlen til Lillehammer stavkirke. Begge disse gjenstandene befinner seg må i Garmo stavkirke på Maihaugen.

Altertavlen har følgende innskrifter:
På gesimsen over nattverdscenen står følgende:«*Foræret af wellbaarne Her: Obriste GEORG REICHWEIN till Wingenes oc Hands vellbr Frue CATHARINA Sverdrup: 1695". På gesimsen over står: "GIORDT OC STAFFERET AF SIGVARD GUTTORMsön*».

Kanskje den flotteste gaven Reichwein og Sverdrup ga til noen kirke var døpefatet av sølv i Vang kirke ved Hamar. Catharina Sverdrup var datter av en tidligere sogneprest i Vang, og etter ham var hennes bror sogneprest der. Catharina Sverdrup og Georg ville gravlegges i denne kirken, og dette forklarer den generøse gaven.

## Referanser
Karl I av Württemberg

**Karl av Württemberg** tysk: *Karl Friedrich Alexander, König von Württemberg* (født 6. mars 1823 i Stuttgart, død 6. oktober 1891 samme sted) var den tredje kongen av Württemberg og satt på tronen fra 25. juni 1864 til sin død i 1891. 

Han var sønn av Vilhelm I av Württemberg (1781–1864) og hans tredje hustru Pauline av Württemberg (1800–1873).

Karl studerte i Berlin og Tübingen. 13. juli 1846 giftet han seg med den russiske Olga Nikolajevna Romanova, datter av tsar Nikolaj I av Russland og Charlotte av Russland. Sistnevnte var datter av kong Fredrik Vilhelm III av Preussen og Louise av Mecklenburg-Strelitz. Ved inngåelsen av ekteskapet tok hun regentnavnet Alexandra.

Det var i Karl Is regjeringstid at Kongeriket Württemberg ble en del av Det tyske keiserriket i 1871.

Karl I døde barnløs, noe som angivelig skyldes at han var homofil. Det var i hans regjeringstid noen skandaler med mannlige venner, blant dem den amerikanske Charles Woodcock, som kongen til og med adlet, noe som utløste en skandale og Woodcock måtte reise tilbake til New York i 1890.

Både kong Karl og hustruen Olga er begravet i krypten under slottskirken i Altes Schloss i Stuttgart.

Han ble etterfulgt av sin nevø Vilhelm II av Württemberg, sønn av søsteren Katharina.

## Referanser


## Eksterne lenker
*
The Adventures of Super Mario Bros. 3

***The Adventures of Super Mario Bros. 3*** er en amerikansk animert eventyr- og komiserie for barn som gikk på NBC i 1990. Serien var basert på NES-spillet ''Super Mario Bros. 3'' og inkluderte musikk og effekter fra spillet. Serien bestod av en sesong med 26 episoder. Dette var en av tre serier om Super Mario.

I Norge ble serien utgitt på VHS med norsk tale. 14 av de 26 episodene ble dubbet på norsk

## Rollefigurer

* Mario
* Luigi
* Prinsesse Fluesopp (engelsk: Princess Toadstool)
* Sopp (engelsk: Toad)
* Kong Koopa (engelsk: King Koopa)
* Hip Koopa
* Hop Koopa
* Kooky Von Koopa
* Snuskesøt Koopa (engelsk: Kootie Pie Koopa)
* Bølle Koopa (engelsk: Bully Koopa)
* Snik Koopa (engelsk: Cheatsy Koopa
* Stor Kjeft Koopa (engelsk: Big Mouth Koopa)

## Utgivelser i Norge
I Norge ble tre VHS-kassetter gitt ut rundt 1990 med norsk tale, disse er:

* Super Mario Bros. 3 – 1: Høyt å fly (inneholder episode 1, 2, 4, 7 og 8)
* Super Mario Bros. 3 – 2: Kong Koopa's gjeng (inneholder episode 3, 11, 12, 13 og 14)
* Super Mario Bros. 3 – 3: På dypt vann (inneholder episode 5, 9, 16 og 18)
Det var planlagt å gi ut seks kassetter, men de tre siste kassettene ble kansellert (4: Den farligste reisen, 5: Mario i underverden, 6: Superkrefter).

## Norske stemmer
* Nils Vogt som Mario og Sopp
* Jan Erik Aune som Luigi og Kong Koopa
* Pia Tellefsen som Prinsesse Fluesopp og Snuskesøt Koopa

## Eksterne lenker
*
Bestykning

**Bestykning** (fra tysk *stück*) er en fellesbetegnelse for våpen installert på militært materiell, som fly og fartøyer, eller på militære anlegg som festninger og lignende. Begrepet blir også brukt for å beskrive høytaleres utrustning.

## Galleri

Fil:Ballista.jpg| En relativt liten ballista
Fil:Roman Onager.jpg|Skisse av en onager
Fil:Cannons at Christiansholm, Kristiansand, Norway, 2004 ubt.jpg|Kanoner på Christiansholm i Kristiansand
Fil:Bofors Glaive.jpg|Bofors 40 mm luftvernkanon
Fil:Vulcan1.jpg|Umontert, 20 mm M61 Vulcan maskinkanon for fly
Fil:M1-A1 Abrams Fire.jpg|En amerikansk M1A1 Abrams fyrer av sin 120 mm kanon
Fil:5-54-Mark-45-firing.jpg|USS Benfold avfyrer en 54 kaliber MK 45 kanon 
Fil:Seahawk-penguin.jpg|En SH-60B Seahawk fyrer av en Penguin
Sotteseng

**Sotteseng** er et gammelt og foreldet uttrykk for sykeseng eller sykeleie. Man kan si at "han døde på sotteseng". Sott er et gammelt ord for sykdom. Det kan også kalles sottedød.

Nordmenn i før-kristen tid, vikingtiden, trodde at man måtte dø i kamp for å komme til Valhall, derfor ble det å dø på sotteseng sett på som noe mindre ærefullt enn å dø ved sverdet.

## Referanser


## Eksterne lenker
* Hegge, Per Egil (23. januar 2015): «På sotteseng», *Aftenposten*
Jostein Nyhamar

**Jostein Nyhamar** (født 23. september 1922, død 30. juli 1993) var en norsk politiker Ap, journalist, redaktør og forfatter. Han er først og fremst kjent for sitt arbeid med Arbeiderbevegelsens ukeblad *[[Aktuell]]*.

Nyhamar ble født i Nedre Eiker og vokste opp i Solør, der han ble aktiv i arbeiderbevegelsen. I 1946 ble han ansatt som journalist i det nystartede bladet *Aktuell*, og i 1959 ble han redaktør, en stilling han innehadde til bladet gikk inn i 1974. Under Nyhamars ledelse ble Aktuell et reportasjemagasin med stor utbredelse. Nyhamar og *Aktuell* mistet imidlertid mye av støtten sin i Ap og LO da de ikke ville gå inn for norsk medlemskap i EEC. Siden var han redaktør for *[[Forbrukerrapporten]]*.

Han sto også bak flere bøker, deriblant *Einar Gerhardsen og hans menn* og bind 6 i verket *[[Arbeiderbevegelsens historie i Norge]]*.

## Referanser


## Eksterne lenker
* 
*
Jan Balstad

**Jan Kristian Balstad** (født 16. november 1937 i Oslo) er en norsk LO-topp og politiker (Arbeiderpartiet). 

Etter endt framhaldsskole arbeidet Jan Balstad  ett år i utenriksfart fra 1953 til 1954. I 1954 begynte han i lære som dreier. Han tok fagbrev i 1959 og arbeidet deretter som dreier i NEBB frem til 1968.

I bedriften var han klubbleder fra 1964 til 1968. Han hadde også verv i Oslo Jern- og Metall fra 1966 til 1968. I 1968 ble han sekretær Norsk Jern- og Metallarbeiderforbund, en jobb han hadde frem til 1976, da ble han nestformann i forbundet. Han fungerte som formann fra 1979 til 1981. Han ble da valgt til sekretær i Landsorganisasjonen i Norge (LO).  I 1989 ble han valgt til førstesekretær LO. Dette vervet hadde han frem til 1997, han ble da valgt til nestleder i LO, ett verv han hadde frem til 2002.

Balstad er forhenværende styreleder for A-pressen samt Landsbanken. Han har hatt en rekke offentlige verv, i tillegg var han varamedlem Oslo bystyre i perioden fra 1963 til 1967.
Per 5. august 2008 er han rådgiver i Fafo.

## Verv
* 1968&ndash;1981: Sekretær, konstituert forbundssekretær, nestleder og konstituert leder i Norsk Jern- og Metallarbeiderforbund. Deretter sekretær, senere førstesekretær i LO.
* 1988&ndash;1989: Handels- og skipsfartsminister i Gro Harlem Brundtlands andre regjering
* 1997&ndash;2002: Én av LOs to nestledere.

## Referanser


## Kilder
* stortinget.no Biografi Jan Balstad

## Eksterne lenker
*
Levonorgestrel

**Levonorgestrel** er et progestin, et syntetisk progestagen. Det brukes overveiende til hormonell prevensjon i kombinasjons-p-piller, minipiller, hormonspiral, p-stav og som nødprevensjon (angrepille). 

Levonorgestrel har en progestestagen effekt 5,3 ganger progesteron, og en androgen effekt tilsvarende 8,3 ganger progesteron.

Vanlige bivirkninger er brystspenning, menstruasjonsforstyrrelser, akne, kvalme, hodepine, diaré og muskelspenninger

## Preparater som inneholder levonorgestrel
*Kombinasjons-p-piller
***Loette*(+ etinyløstradiol)
***Microgynon* (+ etinyløstradiol)
***Trinordinol* (+ etinyløstradiol)
***Trionetta* (+ etinyløstradiol)
*Hormonspiral
***Mirena* (tidl. *Levonova*)
**Kyleena
*P-stav
***Jadelle*
*Nødprevensjon
***Norlevo*
***Postinor*

## Eksterne lenker
* Legemiddelverket - informasjon om levonorgestrel 
* Legemiddelverket - hormonell prevensjonsguide
Karl Leisner

**Karl Leisner** (født 25. februar 1915 i Rees, Nordrhein-Westfalen, død 12. august 1945 i Planegg ved München) var en katolsk prest som satt i  Dachau konsentrasjonsleir under andre verdenskrig. Han døde av tuberkulose rett etter at han ble frigjort av allierte styrker. Han er erklært martyr og ble saligkåret av pave Johannes Paul II 23. juni 1996.

Etter abitur i 1934, studerte Leisner teologi i Münster og han kom her med i illegalt arbeid mot det nasjonalsosialistiske styret. Biskop Clemens August von Galen diakonsk ungdomsleder. Da han ble tvunget til å arbeidet for det tredje rike, leste han messer for arbeiderne. Hans hjem og papirer ble jevnlig gjennomsøkt av Gestapo.

25. mars 1939 ble han formelt utnevnt til diakon av Galen. Etter å ha offentlig kritisert Adolf Hitler, ble han arrestert 9. november samme år av Gestapo mens han var på ferie. Han ble først satt i Sachsenhausen, men overført til Dachau konsentrasjonsleir 14. desember 1941. Den 17. desember 1944 ble han ordinert til prest av en annen innsatt, den franske biskopen Gabriel Piguet. På denne tiden var han allerede syk av tuberkulose. Da amerikanske styrker frigjorde leiren 4. mai 1945, ble han fraktet til tuberkulosesykehuset i Planlegg ved München, men livet hans sto ikke til å redde.

## Referanser


## Litteratur
* Hermann GEBERT, *Geschichte einer Berufung. Karl Leisner (1915–1945).* Vallendar, Patris Verlag, 2001. 
* Wilhelm Haas, *Christus meine Leidenschaft. Karl Leisner. Sein Leben in Bildern und Dokumenten.* 3rd edition. Kevelaer, Butzon und Bercker, 1985. ISBN 3-7666-9425-1
* Arnaud Join-Lambert, Karl Leisner. Bruyères-le-Chatel : Nouvelle Cité, 2009 (collection Prier 15 jours avec, n° 132) 128 p. ISBN 978-2-85313-582-5; Idem, Ganz und ungeteilt. 15 Tage mit Karl Leisner. Übersetzung von Josef Barmettler – Jutta Krugmann – Oskar Bühler, Vorwort Robert Zollitsch, Patris Verlag, Vallendar 2010, 176 p. ISBN 978-3-87620-342-3. 
* René Lejeune, Comme l’or passé au feu. Carl Leisner 1915-1945. Éditions du Parvis, Hauteville / Suisse, 1989, 285 p. 
* Hans-Karl SEEGER, Karl Leisners letztes Tagebuch. In Handschrift, in Druckschrift und kommentiert. “Segne auch, Höchster, meine Feinde !”. Dialogverlag, Münster, 2000.
Saharisk pumpeteori

**Saharisk pumpeteori** er en paleobiologisk og arkeologisk teori som går ut på at flora og fauna forlot eller spredte seg fra Afrika for å trenge inn i Midtøsten via Sinai, og videre til Europa og Asia.

Den geografiske landbroen mellom Afrika og Midtøsten ble viktig både for spredning av tidlige menneskearter (2 millioner år siden), moderne mennesker (90&nbsp;000 år siden), samt den gamle verdens flora og fauna.

## Referanser
Kebarahulen

**Kebarahulen** i Israel er en naturlig fjellhule med dokumentasjon på svært langvarig beboelse. Neandertalere bodde her og spiste blant annet skilpadde for om lag 50&nbsp;000 år siden, og det er avdekket neandertalske gravplasser fra 60&nbsp;000-50&nbsp;000 f.Kr. Trolig har også moderne mennesker bosatt hulen etter at disse vandret inn i Israel.

## Referanser
Terpentintre

**Terpentintre** (*Pistacia terebinthus*) er et løvfellende, inntil 6 meter høyt tre. Det tilhører slekten *[[Pistacia]]* i den varmekrevende familien Anacardiaceae og er altså i slekt med pistasj.

Det vokser i hele middelhavsområdet i maquis, furuskog og tørre, steinete skråninger. Bladene er finnete med tre–ni småblad inkludert ett endesmåblad. Hovedbladstilken har ikke vinger. De røde blomstene sitter i tette klaser. Bærene er en steinfrukt, som først er rød, men som så blir brun. Planten har ofte galler.

I Levanten, lengst øst i middelhavsområdet, vokser en form med mer ovale småblader. Den har delvis blitt regnet som en egen art, *Pistacia palaestina*, men skiller seg ikke ut genetisk. 

Terpentin ble opprinnelig fremstilt av denne planten, men kommer nå fra bartrær. Treet kalles **terebint** på mange språk og er nevnt flere steder i Bibelen.

## Litteratur
* 
* 
* 

## Eksterne lenker

*
Ettårig plante

**Ettårige planter** er planter som fullfører sin livssyklus i løpet av ett år. Andre planter har en toårig eller flerårig livsløp. En plantes livssyklus er tiden fra frøet spirer til nye frø slippes ut. Ettårige planter visner og dør etter at spredningsorganet er fullt utviklet, i løpet av ett år.

En variant av ettårige planter er vinterannuelle planter. De spirer om høsten og overvintrer som frøplanter. Andre ettårige planter overvintrer som frø. Toårige planter fullfører sin livssyklus i løpet av to år. De utvikler skudd, men ikke blomster og frø i det første året. I det andre året produseres spredningsorganet.
## Noter



## Referanser
Jon Gundersen

**Jon Henrik Gundersen** (1942-2025) var en norsk bildekunstner og billedhugger. 

Han arbeidet særlig med tredimensjonale former og med stor variasjon i materialbruk. Han blandet for eksempel bronse med hverdagslig plast og laget ofte skulpturer sammensatt av «objet trouvé».

Han var utdannet ved Statens håndverks- og kunstindustriskole 1963&ndash;1967 og debuterte på Høstutstillingen i 1979. Han arbeidet som tegner og formgiver for Hadeland Glassverk 1967–1971. 

Han har hatt separatutstillinger i Unge Kunstneres Samfund (1975), Kunstnerforbundet, Lillehammer Kunstmuseum og Kunstnernes Hus. Han har deltatt i kollektivutstillinger i Norge, Sverige, Danmark, Finland, Tyskland, Frankrike, Israel og Latvia. 

Gundersen er innkjøpt av Nasjonalmuseet for kunst i Oslo, Kunstindustrimuseet i København, Oslo kommunes kunstsamlinger og Lillehammer Kunstmuseum. Han utførte en rekke utsmykkinger over store deler av landet, blant annet steinskulpturer på Universitetet i Oslo og i Eidfjord i Hardanger. Våren 2013 vant han konkurransen om et monument som markerer Oslos midtpunkt.

Han mottok Ingeborg og Per Palle Storms ærespris i 2011.

## Utsmykninger

* 2009: Oslo lufthavn
* 1996–98: Rikshospitalet
* 1996: Hardangervidda natursenter
* 1996: Høgskolen i Narvik
* 1996: Bestum skole
* 1996: Ringerike Kretsfengsel
* 1994: Lovisenberg sykehus, Oslo
* 1994: Universitetet i Oslo
* 1992: NRK Hordaland
* 1990: Vestviken, Tønsberg
* 1989: Skaun rådhus, Børsa
* 1988: Kulturhuset, Tromsø
* 1988: Aker Brygge, Oslo
* 1987: Kredittkassen, Oslo
* 1986: Gjøvik sykehus
* 1983: Førde sentralsjukehus
* 1982: Veterinærhøgskolen, Oslo
* 1972: Philipsbygget, London
* 1970: Nordenfjeldske Kunstindustrimuseum, Trondheim
## Referanser
Iraq ed-Dubb

**Iraq ed-Dubb** er et arkeologisk funnsted med bosetning fra tidlig neolittikum i Jordandalen, i dagens Jordan. Her var det bosettinger som før 8000 f.Kr. eksperimenterte med dyrking av bygg, side om side med innhøsting av ville kornslag.

## Referanser
Friidrett under Sommer-OL 2004 – 800 meter menn

**800 m menn** ved Sommer-OL 2004 ble gjennomført på Athens olympiske stadion mellom 25. og 28. august.

## Medaljører

## Resultater
Fra de ni kvalifiseringsheatene gikk de to beste i hvert heat samt de seks beste tidene videre til semifinale.
Fra de tre semifinalene gikk de to fremste i hvert heat samt de to beste tidene videre til finale.

Alle tider vises i minutter, sekunder og tideler.

### Kvalifisering
#### Heat 1
*Alle resultater angis i minutter.sekunder,tideler

#### Heat 2

#### Heat 3

#### Heat 4

#### Heat 5
 

#### Heat 6

#### Heat 7

#### Heat 8

#### Heat 9
 

### Semifinaler
#### Heat 1
 

#### Heat 2

#### Heat 3

### Finale

## Rekorder
### Verdensrekord
*Wilson Kipketer, Danmark, 1.41,11 – 24. juli 1997, Köln, Tyskland
### Olympisk rekord
*Vebjørn Rodal, Norge, 1.42,58 – 31. juli 1996, Atlanta, Georgia, USA

## Eksterne lenker
* Resultater  på sports-reference.com
Ganj Dareh

**Ganj Dareh** er et arkeologisk funnsted og bosetting i det vestlige Iran, ved foten av Zagros nær byen Kermanshah. Her er det funnet noen av verdens aller tidligste tegn på temming og domestisering av geit, med aldersangivelser far 8000-7000 f.Kr. Det er påvist hvordan kjønns- og aldersfordelingen av fortærte byttedyr endret seg raskt og tydelig fra tidligere praksis ved jakt, hvilket tyder på utvelgelse av mindre dyr etter temming fordi større dyr ble utvalgt for avl.

## Referanser
Durumhvete

**Durumhvete** eller **hardhvete** (*Triticum durum*) er en hveteart med høyt proteininnhold. Sorten dyrkes i store deler av den tempererte og subtropiske verden. I Europa og USA er durumhvete spesielt mye benyttet i produksjonen av pasta.

Durumhvete har utviklet seg fra emmerhvete *(Triticum turgidum)*, som ble domestisert i Midtøsten for 10-11&nbsp;000 år siden. Som all hvete tilhører den grasfamilien.
## Eksterne lenker
*
Ubaidperioden

**Ubaidperioden** eller **Obedperioden** er en mye utbredt benevnelse på perioden fra omkring 4000 f.Kr. til 3500 f.Kr i Midtøsten, ikke minst Mesopotamia. Her benevner Ubaidperioden den perioden med utviklet jordbruk, skrivekunst og bruk av hest og hjul, men uten store, sentraliserte imperiestater utover forstørrede bystater. Perioden opplevde ulike konkurrerende bysentra som ble avløst av den første staten som fra 3500 f.Kr. rådde over hele slettelandet – Uruk.

Omkring år 4000 f.Kr ble det gjort to innovasjoner som endret regionens og verdens historie dramatisk. Skrivekunsten oppsto i de mindre bystatene i det nordlige Mesopotamia, mens kunsten å utvinne herdet kobber og etterhvert bronse oppstod i fjellregionene i randsonen hvor slike metaller var tilgjengelige. 

Også den sivile og militære bruken av hest ble introdusert fra Sentral-Asia via randsonene. Trolig ble også villesel tatt i bruk sammen med okser for å trekke ploger og vogner med hjul.
Danny Ecker

**Danny Ecker** (født 21. juli 1977 i Leverkusen er en tysk stavhopper.
Eckers største meritt er EM-gullet innendørs i 2007. Utendørs er høydepunktet bronsen fra VM i Osaka 2007. Ecker tilhører den eksklusive klubben av stavhoppere over 6 meter, etter å ha hoppet 6 meter innendørs i 2001. Utendørs er Eckers personlige rekord på 5.93 fra 1998.

## Referanser


## Eksterne lenker
*